
JELGAVAS VALSTSPILSĒTAS PAŠVALDĪBAS IZGLĪTĪBAS IESTĀDES “JELGAVAS 4. VIDUSSKOLA” NOSAUKUMA MAIŅA
Atklāti balsojot: PAR – 12 (M.Buškevics, M.Daģis, U.Dūmiņš, I.Konutis, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – 1 (A.Pagors), ATTURAS – 2 (M.Galkins, V.Kudrjavceva),
Jelgavas valstspilsētas izglītības ekosistēmas stratēģija 2026. – 2034. gadam (turpmāk – stratēģija) paredz nodrošināt racionālu un efektīvu Jelgavas valstspilsētas pašvaldības (turpmāk – pašvaldība) izglītības iestāžu tīklu, lai sekmētu efektīvu, ilgtspējīgu un kvalitatīvu izglītības pakalpojuma pieejamību pašvaldībā. Saskaņā ar stratēģijas Rīcības plāna 4.2. rīcības virziena “Efektīvs izglītības iestāžu tīkls” 4.2.1. rīcību “Nodrošināt racionālu un efektīvu izglītības iestāžu tīklu” paredzēts mainīt Jelgavas valstspilsētas pašvaldības iestādes “Jelgavas 4. vidusskola” nosaukumu.
Ņemot vērā minēto, pamatojoties uz Pašvaldību likuma 4. panta pirmās daļas 4. punktu, un Izglītības likuma 26. panta pirmo daļu, Jelgavas valstspilsētas izglītības ekosistēmas attīstības stratēģiju 2026. – 2034. gadam un Jelgavas valstspilsētas pašvaldības izglītības iestādes “Jelgavas 4. vidusskola” direktora 2026. gada 28. maija iesniegumu, 
JELGAVAS VALSTSPILSĒTAS PAŠVALDĪBAS DOME NOLEMJ:
1. Mainīt ar 2026. gada 1. septembri Jelgavas valstspilsētas pašvaldības izglītības iestādes nosaukumu “Jelgavas valstspilsētas pašvaldības izglītības iestāde “Jelgavas 4. vidusskola”” uz “Jelgavas valstspilsētas pašvaldības izglītības iestāde “Jelgavas Lielupes vidusskola””.
2. Jelgavas valstspilsētas pašvaldības izglītības iestādes “Jelgavas 4. vidusskola” direktoram līdz 2026. gada 31. jūlijam iesniegt apstiprināšanai Jelgavas valstspilsētas pašvaldības domē Jelgavas valstspilsētas pašvaldības izglītības iestādes “Jelgavas Lielupes vidusskola” nolikumu.

